**З А П О В Е Д**

**№РД-04-49**

**гр. София 16.03.2020 г.**

 На основание чл. 3 и ал. 4 от Устройствения правилник на областните дирекции „Земеделие”, издаден от министерство на земеделието и храните, /обн. ДВ. бр.7/26.01.2010 г., в сила от 26.10.2010 г., посл. изм. и доп ДВ. бр. 75/27.09.2016 г./, във връзка с усложняващата се епидемична обстановка, свързана с разпространението на COVID-19 и обявеното с Решение от 13 март 2020 г. на Народното събрание на Република България извънредно положение, с цел ограничаване на разпространението на вируса и защита здравето на служителите

**Н А Р Е Ж Д А М :**

 1. Въвеждам за служителите на Областна дирекция "Земеделие" - София област принудителна дистанционна форма на работа в домашна среда, считано от 16 март 2020 г., по графици и в състав, съгласно приложенията към настоящата заповед.

 2. Задължавам служителите, описани в приложенията към настоящата заповед, да полагат труд от домовете си при спазване на междуседмична и междудневна почивка, при 5-дневна и 40-часова работна седмица и 8 часов работен ден, за което подписват декларация по образец, съгласно приложение към настоящата заповед.

 3. Забранявам на служителите да излизат от домовете си в работно време, освен при изключителна необходимост по медицински причини.

 4. Забранявам ползването на платен годишен отпуск за периода по т. 1.

 5. Отлагам всички обявени от Областна дирекция "Земеделие" - София област процедури за провеждане на конкурси и подбори при мобилност на държавни служители.

 6. Препоръчвам на всички служители на Областна дирекция "Земеделие" - София област да ограничат пътуванията извън съответното населено място, както личните и социални контакти, до 13 април 2020 г., като се въздържат от излизане от домовете си, освен по медицински и продоволствени причини и то при изключителна необходимост.

 7. Възлагам на системния администратор на Областна дирекция "Земеделие" - София област да създаде необходимата организация, като предостави преносими компютри (при необходимост) и достъп до системите на дирекцията, с оглед нормална комуникация.

 При технически проблеми определям следния служител за контакт: Николай Машов - тел. 0894 451 678.

 8. Възлагам на Главния секретар за Областна дирекция "Земеделие" - София област и началниците на общински служби за поверените им звена, да следят за служители с грипоподобни симптоми, явили се на работа на работните им места, като ги задължавам незабавно да ги отстраняват от работа, за което да информират главен специалист "Човешки ресурси".

 9. Срокът по т. 6 подлежи на изменение при влошаване на обстановката в страната.

 10. Контролът по изпълнение на настоящата заповед възлагам на Главния секретар.

 Настоящата заповед да се публикува в сайта на Областна дирекция „Земеделие“ - София област и да се сведе до знанието на всички служители на дирекцията и общинските служби по земеделие, да се постави на видно място на информационните им табла.

**Приложения:**

1. Графици за извънредно работно време на общински служби по земеделие по т.1 от настоящата заповед;

2. Декларации по т.2 от настоящата заповед

**АНТОНИЯ СТОИМЕНОВА /П/**

*Директор на Областна дирекция*

*„Земеделие” – София област*